uitentuis: January 2010
Posted by Sandra at Sunday, January 31, 2010 18 comments:
Posted by Sandra at Tuesday, January 26, 2010 10 comments:
Posted by Sandra at Saturday, January 23, 2010 11 comments:
Elke seisoen maak nie saak watter sport, watter span en op watter vlak, begin die span nuut en het al die betrokke ondersteuners hoop of nie vir die seisoen. Die ondersteuners van die Varsity Dogters Basketbalspan is geen uitsondering nie. Maar soos alle spanne se ondersteuners begin ons ook nou-al dink aan moontlike verskonings sou die span nie heeltemal bereik wat ons voel hulle moes nie. Ek meen in hierdie span van 10 het slegs 3 dogters verlede jaar in die span gespeel, hulle is spik splinternuut! Verlede jaar se span het bestaan uit ten minste 7 uitstekende spelers wat in enige varsity span kon speel - en nou vanjaar ....?
En wat gaan doen die afrigter met hierdie "groentjies"? Hy reel in die eerste vier wedstryde van die seisoen, 3 teen die beste en sterkste skole hier in die UAE en ons begin kyk na nog 'n verskoning .... hoekom moet hulle moed gebreek word al in die eerste paar wedstryde, dis so verkeerd en so onregverdig. Die dogters moet mos eers hulle basketbalvoete vind of hoe? Ons eerste wedstryd is teen Dubai College en alhoewel dit vir die eerste 2 helftes kop aan kop verloop, wen ons dogters 31 - 18. Nie sleg nie. En natuurlik speel nr 25 met die blou kniestut 'n uitstekende wedstryd :-).
Maar ons moet nie gerus raak nie, want die tweede wedstryd word gespeel teen DAA (ook van Dubai) en nog altyd ons menace. Dis 'n naelbyt stryd en die meisies speel hard. Ons arme ondersteuners op die pawiljoen se hart gaan elke keer staan as die kompetisie die hele span sub en vars bene opsit terwyl ons dogters blaas - maar hulle het hart en daar word geklou vir al wat hulle werd is aan die bal - ons wen 36 - 27!!! Yippie!!!
Die derde wedstryd is 'n oefening wedstryd teen Chouieifat en nadat die span 'n groot voorsprong opgebou het bring die afrigter die nuwelinge op terwyl die ander bietjie rus. Goeie oefening vir hulle en met 'n groot telling van 48 - 11 kry ek nie eers kans om die bord af te neem nie. Die kinders moet maar die oorwinning geniet want hulle grootste kopseer ACS le voor.
Dis altyd die wedstryd met die meeste ouers amper soos 'n Gim teen Paul Roos en synde dit by hulle veld is, is ons klomp Leeu-ouers in die minderheid. Maar hoe langer die wedstryd aangaan, hoe stiller raak dit rondom ons en ons dogters speel hulle hart uit. Min balle kom by 25 verby en al is sy gemerk in die wedstryd, deur die oposisie en skeidsregter speel sy net soos haar ander maats 'n baie goeie wedstryd.
Nodeloos om te se dat daar groot vreugde was met hulle 38 - 19 oorwinning. Nou le die eksamens voor en dan is dit alles weer van voor af vir hulle eerste toernooi van die seisoen. Mooi so meisies ons is trots op julle en nou het julle nie meer verskonings vir die ander wedstryde nie - julle het reeds die "vorige bestes" gewen, die toernooie is julle s'n!
Posted by Sandra at Thursday, January 21, 2010 15 comments:
Labels: basketball 2010
Sekere advertensies sal mens seker nooit vergeet nie en die Chev se ene is verseker een van hulle. Hier in die woestynland is dit braaivleis (altyd), winterweer (asb net nie son nie) en perderesies.
Een van die lekkerste uitstappies hier omdat dit in die winter plaasvind en gedurende die aand wat ons die geleentheid gee om buite te wees en nie te dood van die hitte nie, is die perderesies. Met 'n Suid-Afrikaner by die klubhuis het die golfbaan (wat in die middel is van die perderesiesbaan) die wedrenaande 'n braaiaand gemaak, en mens kuier daar vir die lekker braaivleis en bykosse en kan ook loer na die perde wat daar verbyhardloop.
Hulle wys ook die wedrenne op tv's en orals word daar klein weddenskappe om die tafels vir die tafels gemaak. Party kyk na die kleure van die jokkie se klere, ander kyk of dit 'n sheikh se perd is of nie, en party kyk selfs of die perd al 'n vorige wedren gewen het. Die wedrenne is 'n halfuur uit mekaar en rondom ons tafel verloop die program min of meer as volg. Daar word ernstig besluit watter perd (die ou wat laaste se kry die perd wat niemand gekies het nie). Dan word daar voorgereg ingeskep en met die laaste happie is dit tyd vir die wedren.
Amper die hele "restaurant" beweeg dan af om langs die baan te gaan staan en hulle perde aan te moedig. Ek kan gewoonlik met vrymoedigheid foto's neem, want my perd is of gediskwalifiseer of vir een of ander rede reg agter.
Dan weer terug om die volgende perd te kies, die volgende dis en halfuur later weer langs die baan. So gaan dit dan aan totdat die laaste resies verby is en dan het mens ookal heeltemal teveel geeet. Dis regtig een van die lekkerste dinge om hier te doen in die aand, net omdat ons buite kan wees sonder 'n lugversorging .... en natuurlik die lekker braaivleis.
Nou is die helfde van die kindertjies terug in SA. Ons sien uit na julle volgende kuier en begin al klaar soek na nuwe plekke om te doen en te sien!
Posted by Sandra at Monday, January 18, 2010 12 comments:
Labels: kinders kuier, perderesies
Ons ou landjie daar aan die suidpunt het baie mense wat hulle merk hier in die UAE maak, en een van hulle is Ronelle. Jare terug met haar kennis gemaak by die veearts en tot baie onlangs was sy ons buurvrou. Haar storie is 'n lang een, maar kortliks - sy het begin om na jagluiperds vir die sheikh te kyk en het ook so gehelp met die ontwikkeling van 'n wildpark hier in die woestyn in ons dorp. Menige diere is in haar villa met die hand grootgemaak. Maar ek kan jou belowe hierdie diere is nie troeteldiere nie. As hulle eers self kan eet dan is dit terug na 'n natuurlike habitat. So een oggend is ek en 5 kinders soontoe om 'n bietjie te gaan kuier.
Ons ry met lekker vierwiele na die hokke om eerste te gaan kyk wat die "mak" diere doen. Hierdie apie hou defnitief van die verversings en die "Dhabi" bokkie - lyk baie soos 'n springbok, en ook waar die naam van die dorp vandaan kom - is ook met die handgrootgemaak en kom vir 'n koppie krap van sy mens-ma. Die ontwikkeling en bouery aan die "park" is nog nie klaar nie, maar die eende en voels geniet duidelik die water so in die woestyn.
Hierdie bokke was vir my baie interessant. Met nie baie klippe tot hulle beskikking nie, is die arme skilpaaie gebruik vir orals waar hulle wou bykom.
Dis regtig mooi hier en hulle verkyk hulle aan die wit tier, 'n paar mara's en oa krokkodille. James lyk baie verlig dat die grootes in 'n omheinde plek is.
Dan is dit tyd vir die leeus en William het werklik uitstekende foto's tydens die uitstappie geneem. Sy het ook 3 wit leeus waarvan een ou grote 'n regte baba is. Hy wou net he "sy ma" (Ronelle) moet sy kop krap maar vir ons ander het hy baie honger en reg gelyk vir 'n happie. So twee plus jaar terug was die leeus in die linkerkant onder klein baba'tjies in ons buur villa en het die kinders kans gehad om hulle vas te hou hier. Later het William hulle gaan babysit terwyl sy gewerk het hier en hier en hy kon nie glo hoe groot die twee geword het nie. Nou sal mens dit nie waag om met hulle te speel nie.
Die jagluiperd en jakkals is baie rustig terwyl die tier kom loer wie maak die geraas. Lyk asof Elriza vir die diere se "stay" sodat sy 'n foto kan neem. Is dit moontlik dat sy die leeus met haar chihauhaus verwar?
Die kinders het hulleself geniet - kyk net hoe hou daai leeu vir Wiehann dop terwyl James styf vashou met 'n vrou agter die stuurwiel. Elriza en Leane praat en verduidelik vreeslik en dink nie dit het iets met troues te doen nie :-). Hierdie jakkals het sommer tande gewys van lekkerte toe hulle hom kielie.
Daar was wel baba leeus, maar as julle na hulle voete kyk sal julle sien hoekom mens hulle nie meer optel nie. Heelwat van die diere is swanger en ons sal maar weer moet gaan om na die baba's te kyk.
Lekker warm, moeg en dors na die uitstappie. Die kameraman moet in die kattebak sit vir die terugry en dis ook al ou foto'tjie wat ons van hom vir die dag het.